Referència: **02 - SECRETARIA**

 **0201 - PLE**

Expedient: Núm. 1561/2013

**ACTA DE LA SESSIÓ NÚM. 3/2013 DEL PLE DE L'AJUNTAMENT DE CASTELL-PLATJA D’ARO.**

**Identificació de la sessió:**

**Data:** dimecres 17 d’abril de 2013

**Inici:**  les 20.30 hores

**Acabament:** les 00.20 hores del dia 18 d’abril

**Lloc:**  Sala d'actes de l’ajuntament

**Caràcter:** Ordinari

**Assistents:**

Sr. Joan Giraut Cot, alcalde, regidor delegat d’Economia i Hisenda (CiU)

Sra. Dolors Guirado Iruela, 1ª tinenta d’alcalde, regidora delegada de Règim Interior i Recursos Humans (CiU)

Sra. Immaculada Gelabert Casadevall, 2ª tinenta d’alcalde, regidora delegada de Turisme, Comerç, Empresa i Ocupació (CiU)

Sr. Peter Kosidlo, 3r tinent d’alcalde, regidor delegat de Seguretat Ciutadana (PP)

Sr. Josep Mª Solé Chavero, 4t tinent d’alcalde, regidor delegat d’Obres, Urbanisme i Medi Natural (CiU)

Sr. Albert López Tauler, 5è tinent d’alcalde, regidor delegat d’Esports, Infància, Joventut i Participació Ciutadana (CiU)

Sr. David Prohias Massaguer, regidor delegat de Cultura, Patrimoni Artístic, Ensenyament i Noves Tecnologies (CiU)

Sr. Antoni Botellé Vila, regidor adjunt a l’alcaldia, regidor delegat de Serveis i Sostenibilitat (CiU)

Sra. Núria Giralt Comadira, regidora delegada de Benestar Social (CiU)

Sra. Dolors Padilla Richart , regidora (PSC)

Sr. Martí Duran Pons, regidor (PSC)

Sr. Maurici Jiménez Ruiz, regidor (PSC)

Sra. Pilar Ferrero Fresno, regidora (PSC)

Sra. Mònica Rios García, regidora (PSC)

Sra. Mercè Safont Vicente, regidora (PSC)

Sr. Pedro Torres López, regidor (ICV)

Sra. Estel Rodríguez Iglesias, regidora (ERC)

**Secretari:**

Sr. Tomàs Soler Navarro, assistit de la funcionària Sra. Montserrat Roldós Soler

**Interventor:**

Sr. Josep Serra Oliveras

**Ordre del dia.**

1. Aprovació de l’acta de la sessió anterior.

2. Control dels òrgans de govern. Informació de l’Alcaldia.

 3. Dictàmens.

 4. Assumptes urgents.

 5. Precs i preguntes.

**Desenvolupament de la reunió.**

Comprovada l'existència de quòrum, l’alcalde declara oberta la sessió i es tracten els punts inclosos a l'ordre del dia.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* **Presa de possessió com a Regidor de l’ajuntament, del Sr. Maurici Jiménez Ruiz, pel Grup polític municipal del Partit dels Socialistas de Catalunya – Progrés Municipal, en substitució, per renúncia, del Sr. Josep Mª Bas Lay.**

Comprovada la credencial del regidor lliurada per la Junta Electoral Central en data 5 d’abril de 2013, a nom del Sr. Maurici Jiménez Ruiz.

Seguidament se procedeix a la formulació del jurament o promesa d’acatament a la Constitució legalment exigit, per la qual cosa s’invita al regidor electe, Sr. Maurici Jiménez Ruiz a posar-se en peu, i se sol.licita que pel **Sr. Secretari** es procedeixi a la lectura de la fórmula legal de jurament o promesa, llegint a continuació la següent pregunta, en compliment de l’art. 1 del R.D. 707/1979, de 5 d’abril, pel qual s’estableix la fórmula de jurament en càrrecs i funcions públiques:

“Jureu o prometeu per la vostra consciència i honor complir fidelment les obligacions del càrrec de Regidor de l’ajuntament de Castell-Platja d’Aro, amb lleieltat al Rei, i respectar i fer respectar la Constitució com a norma fonamental de l’Estat ?.”

El **Sr. Maurici Jiménez Ruiz** contesta: “Sí, ho prometo”, prenent possessió del càrrec de regidor d’aquesta Corporació.

**Intervencions:**

El **Sr. Maurici Jiménez** agraeix la feina feta pel seu antecesor i diu que intentarà seguir aquesta amb les mateixes ganes i en benefici del poble.

El **Sr. Alcalde** li dóna la benvinguda i li desitja que pugui complir els seus propòsits i que, des del consens o la discrepància política, puguin escoltar-se en bé del municipi.

**A.- Aprovació de l’acta de la sessió anterior.**

* **Lectura i aprovació, si s’escau, de l’acta de la sessió ordinària de 20 de març de 2013.**

La **Sra. Dolors Padilla** diu que la pàgina 9 de l'acta no recull exactament la seva intervenció, que feia referència a la intervenció anterior de la Sra. Estel Rodriguez.

El **Sr. Alcalde** prega al Secretari que comprovi la intervenció de la Sra. Padilla, i que se reculli a l'acta, si això no suposa cap inconvenient legal.

El **Sr. Secretari** contesta que així ho farà, però que si desitgen una transcripció literal de l'acta també ho poden acordar, encara que no és la seva tasca, sinó que ell ha de recollir un resum de les intervencions.

La **Sra. Dolors Padilla** li diu al Secretari que no s'ho prengui com una qüestió personal.

El **Sr. Alcalde** manifesta que, en la seva intervenció relativa a la construcció de l'escola del CEIP Vall d'Aro, i a les paraules de la Consellera de que la Generalitat no construiria cap escola en deu anys, va afegir que tot i així el CEIP Vall d'Aro està en la línia de les prioritats.

I a l'espera de les anteriors comprovacions es deixa sobre la taula l'aprovació de l'acta de la darrera sessió per a la propera sessió plenària.

**B.- Control dels òrgans de Govern.**

**B.a.- Informació de l’Alcaldia.**

**1.-**

 **02.- SECRETARIA**

 **0506.- SELECCIO DE PERSONAL**

* SELECCIONS ART. 291.3 DEL DECRET LEGISLATIU 2/2003, DE 28 D’ABRIL, PEL QUÈ S’APROVA EL TEXT REFÒS DE LA LLEI M. R.L.C., DECRETADES DES DE LA DATA DE CONVOCATORIA DE LA ULTIMA SESSIO PLENARIA ORDINÀRIA.

( Veure ANNEX I )

**2.-**

 **02.- SECRETARIA**

 **2904.- SUBVENCIONS**

 ( Veure ANNEX II )

**3.-**

 **02.- SECRETARIA**

 **DECRETS DE L’ALCALDIA – PRESIDÈNCIA**

 ( Veure ANNEX III )

 **4.-**

 **02.- SECRETARIA**

 **0703.- PROCEDIMENTS CONTENCIOSO-ADMINISTRATIUS**

* RESOLUCIONS JUDICIALS REBUDES DES DE LA DATA DE CONVOCATÒRIA DE LA ÚLTIMA SESSIÓ PLENÀRIA ORDINÀRIA.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**1.-**

**Expedient:** Núm. 4272/2006.

**Expedients acumulats:** Núm. 3645/2006, Sra. Montserrat Serra García i núm. 647/2007, Sra. Pilar Albertí Bas

**Òrgan Jurisdiccional Autor del decret:** Jutjat Contenciós Administratiu núm. 1 de Girona.

**Data decret:** 25 de gener de 2013.

**Data notificació:** 9 d’abril de 2013.

**Número d’Actes/Recurs Judicial:** Recurs ordinari 661/2006.

**Actor/s:** Sra. Núria Casas Ollé i Sra. Mª Dolors Salvans Macià.

**Demandat:** Ajuntament de Castell-Platja d’Aro, Edifici Arboç, S.L., Sra. Pilar Albertí Bas, i Asurtania, S.L.

**Resolució combatuda:** Impugnació de la resolució de la JGL de 02.03.2006, per la qual es va aprovar definitivament el projecte de reparcel.lació del P.P. de les Escoles dels Estanys.

**Pronunciament judicial:** Declarar caducat d’ofici el recurs presentat. No és procedent la imposición de costes.

**2.-**

**Expedient:** Núm. 1076/2007.

**Òrgan Jurisdiccional Autor de la sentència:** Jutjat Contenciós Administratiu núm. 2 de Girona.

**Data sentència:** 10 de gener de 2013.

**Data notificació:** 19 de març de 2013.

**Número d’Actes/Recurs Judicial:** Recurs ordinari 168/2010.

**Actor/s:** Sra. Angelina Guiu Mangas.

**Demandat:** Ajuntament de Castell-Platja d’Aro.

**Resolució combatuda:** Impugnació de la resolució amb registre de sortida núm. 3953, de 07.08.2006, notificada a aquesta part el 14.09.2006, per la què s’acorda no admetre la reclamació patrimonial presentada i acorda arxivar l’expedient per prescripció de l’acció.

**Pronunciament judicial:** Desestimar el recurs. No hi ha condemna al pagament de les costes processals.

**3.-**

**Expedient:** Núm. 2670/2012.

**Òrgan Jurisdiccional Autor de la interlocutòria:** Jutjat Contenciós Administratiu núm. 2 de Girona.

**Data interlocutòria:** 25 de gener de 2013.

**Data notificació:** 8 de març de 2013.

**Número d’Actes/Recurs Judicial:** Recurs ordinari 262/2012.

**Actor/s:** Sr. Alejandro Farré López.

**Demandat:** Ajuntament de Castell-Platja d’Aro.

**Resolució combatuda:** Impugnació del decret 232/2012, de 14 de juny, pel qual se desestima la sol.licitud de revisió d’ofici de la resolució de l’alcaldia 95/2012, de 19 de març, pel qual se revoca el títol habilitant per a l’activitat de restaurant i rostisseria, mantenint el de bar (Barbieri), ubicat al Passeig Marítim, 52, de Platja d’Aro.

**Pronunciament judicial:** Declarar caducat el recurs.

**4.-**

**Expedient:** Núm. 2671/2012.

**Òrgan Jurisdiccional Autor de la sentència:** Jutjat Contenciós Administratiu núm. 1 de Girona.

**Data sentència:** 14 de març de 2013.

**Data notificació:** 25 de març de 2013.

**Número d’Actes/Recurs Judicial:** Recurs ordinari 241/2012.

**Actor/s:** Sra. Mª Carmen Alarcón Herrero.

**Demandat:** Ajuntament de Castell-Platja d’Aro.

**Resolució combatuda:** Impugnació de la resolució de 12.04.2012, la qual desestima la reclamació de responsabilitat patrimonial formulada per la part recurrent pels danys soferts amb motiu de la caiguda patida el 06.10.2011, a l’Avda. de Madrid, de Platja d’Aro.

**Pronunciament judicial:** Desestimar el recurs; confirmar la resolució recorreguda en tots els seus extrems, amb imposició de costes a la part actora.

**5.-**

**Expedient:** Núm. 4721/2012.

**Òrgan Jurisdiccional Autor de la sentència:** Jutjat Contenciós Administratiu núm. 1 de Girona.

**Data sentència:** 4 de març de 2013.

**Data notificació:** 8 d’abril de 2013.

**Número d’Actes/Recurs Judicial:** Procediment abreujat 237/2011.

**Actor/s:** France Telecom Espanya, S.A.

**Demandat:** Ajuntament de Castell-Platja d’Aro.

**Resolució combatuda:** Impugnació del recurs de reposició interposat contra la liquidació de la taxa per aprofitament especial del domini públic local a favor d’empreses explotadores de serveis de subministrament general corresponent a l’any 2009, i per via indirecta contra l’Ordenança de l’ajuntament reguladora de la taxa.

**Pronunciament judicial:** Estimar el recurs presentat, i anul.lar a tots els efectes la resolució objecte del procediment, sense imposició de costes.

**Intervencions:**

La **Sra. Estel Rodríguez** pregunta per alguns decrets d'urbanisme en els què s'acorda la caducitat de l'expedient i l'arxiu de les actuacions, en concret els decrets 151, 170 i 200, tots de 2013. També pregunta quina és la il.legalitat a que fan referència els decrets 179 i 180. També es preocupa pel decret 171, i de les multes coercitives imposades a la infractora per imports de 1.000.-€, 1.200.-€ i 2001.-€., de les què només se’n ha exigit una, i les altres dues no s'ha ni tan sols liquidat; es pregunta si no hi ha aquí un tracte de favor. Pregunta què ha passat.

El **Sr. Pedro Torres** demana un aclariment sobre la sentència de France Telecom, en la què el jutge parla de nul.litat de l'ordenança.

La **Sra. Dolors Padilla** pregunta pels decrets 170, 174 i 200.

El **Sr. Josep Mª Solé** contesta que s'estan revisant els expedients de disciplina urbanística oberts, i que la voluntat és de fer-los complir, però que hi ha casos de caducitat que es deuen a que no s'ha comunicat el compliment de les resolucions; per exemple el decret 170, el cobert es va retirar però no es va comunicar. En altres, per exemple el 151, referent a una multa coercitiva s'ha incoat un nou expedient per caducitat. El 171 es tracta d'una infracció que ara el POUM legalitza.

La **Sra. Estel Rodríguez** li pregunta per les multes a què s'ha referit abans.

El **Sr. Josep Mª Solé** li contesta que això és una altra qüestió. També es refereix a la simultaneïtat de quan es demana una llicència i es té pendent una multa per infracció urbanística, com ara el cas de la tal.la de dos pins en què es demanà llicència per fer una tanca; diu que ell va suspendre l'atorgament de la llicència fins que no es pagués la sanció.

La **Sra. Estel Rodríguez** li pregunta per què no ha fet el mateix en la infracció a què fa referència el decret 171, ja que té tres multes pendents de pagament i en canvi se li ha legalitzat part del cobriment realitzat.

Respecte al decret 174, **el Sr. Josep Mª Solé** explica la sentència que ordena l'enderroc d'una rampa i part d'unes jàceres de la planta baixa i aquestes obres queden legalitzades pel POUM, d'aquí ve la impossibilitat legal d'executar la sentència i es planteja al jutjat en un tràmit previst a l'efecte.

Quant a les multes coercitives a què s'ha referit la Sra. Rodríguez, **l'Alcalde** demana a l'Interventorsi en sap res al respecte; **l'Interventor** contesta que des de que ell és interventor l'any 1992 fins a la data, mai cap regidor ni l’Alcalde han fet parar cap procediment pel cobrament de multes, i que averiguarà què ha passat en el cas plantejat.

Sobre la sentència de France Telecom, **el** **Secretari**,a petició de l'Alcalde, informa sobre la qüestió de nul.litat plantejada pel jutge de primera instància i que haurà de resoldre el TSJC, ja que és el competent per a la revisió d'ordenances. Aquest tràmit s'ha de seguir quan el demandant argumenta la nul.litat de l'ordenança o de part d'aquesta en què es basa la nul.litat de la liquidació practicada.

La **Sra. Dolors Guirado** respon sobre les il.legalitats realitzades en els decrets 179 i 180. La primera es tractava de l'ocupació d'un espai en què hi ha una servitud de pas a favor d'un veí. Els veïns s'han posat d'acord i el problema s'ha resolt. El segon es refereix a una ocupació prop del giratori que dificulta el gir dels autobusos, raó per la qual s'ha fet retirar una jardinera instal.lada.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* **Decret** núm. 146/2013, de 18 de març, pel qual s’aprova la liquidació del pressupost de la Corporació corresponent a l’exercici de 2012.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Intervencions:**

El **Sr. Interventor** detalla el resultat de la liquidació del Pressupost de l'exercici 2012.

El **Sr. Pedro Torres** diu que troba incorrecte que aquesta liquidació doni superàvit i que hi hagi famílies sense atendre en el municipi.

El **Sr. Alcalde** li contesta que això que diu és una anàlisi molt superficial i que aprofita per fer el seu discurs polític. Diu que les partides socials s'han disposat segons les necessitats i d'acord amb els programes aprovats. Diu que el romanent pot destinar-se a inversions i que això és criticable políticament perquè hi ha diferents preferències.

**C.- Dictàmens.**

 **5.-**

 **02.- SECRETARIA**

 **0212.- MOCIONS**

 **Expt.: Núm.1627 /2013**

**Tema: Adhesió de l’Ajuntament de Castell-Platja d’Aro als principis del Decàleg de bones pràctiques de la comunicació local pública elaborat pel Laboratori de Comunicació Pública de la Universitat Autònoma de Barcelona (UAB).**

**- Moció de la Comissió Informativa de Comerç, Turisme, Empresa i Ocupació, de 18 de març de 2013, proposant l’adhesió de l’ajuntament als principis del decàleg de bones pràctiques de la comunicació local pública.**

**El secretari** llegeix la moció que ha estat dictaminada favorablement per la Comissió informativa municipal, que se transcriu a continuació:

“Vista la iniciativa del Col·legi de Periodistes de Catalunya perquè els ajuntaments catalans facin seus els principis i recomanacions del Decàleg de bones pràctiques de la comunicació local pública, elaborat pel Laboratori de Comunicació Pública de la Universitat Autònoma de Barcelona (UAB).

Atès que l’Ajuntament de Castell-Platja d’Aro comparteix la filosofia del decàleg i dels punts inclosos, entre els quals que els mitjans de comunicació locals de titularitat pública actuïn com a elements cohesionadors del municipi, informin de manera veraç i transparent, fomentin el debat públic, promoguin l’associacionisme, evitin el partidisme, es dotin dels recursos humans i tècnics necessaris, funcionin a través d’òrgans de gestió participatius i es gestionin ajustant-se a les possibilitats econòmiques del municipi.

Atès que l’article 154 del text refós de la Llei de Règim Local defineix les funcions de les publicacions municipals de la següent manera:

“Les corporacions locals han de facilitar la més àmplia informació sobre llur activitat i la participació de tots els ciutadans i ciutadanes en la vida local.

Les formes, els mitjans i els procediments de participació que les corporacions estableixin en l’exercici de llur potestat d’autoorganització no poden en cap cas disminuir les facultats de decisió que corresponen als òrgans representatius”

Aquest mandat legal requereix que els mitjans de comunicació locals de titularitat pública –premsa escrita, ràdio, televisió,webs municipals i ciutadanes– respectin els principis proposats al decàleg.

Per tot el que s’ha exposat, es proposa al Ple de l’ajuntament l’adopció del següent,

**A C O R D:**

**PRIMER.-** L’adhesió de l’Ajuntament de Castell-Platja d’Aro als principis del Decàleg de bones pràctiques de la comunicació local pública, annex a aquesta resolució.

**SEGON.-** Comunicar el present acord al Col·legi de Periodistes de Catalunya i al Laboratori de Comunicació Pública de la Universitat Autònoma de Barcelona.”

**Intervencions:**

La **Sra. Estel Rodríguez** es pronuncia totalment d'acord amb la moció, tot i que diu que hi ha punts del decàleg que no es compleixen.

El **Sr. Pedro Torres** diu que és del mateix parer que la Sra. Rodríguez, però que hi ha punts del decàleg com el 3 i el 9 que li agradaria que es poguessin aplicar al nostre municipi.

La **Sra. Dolors Padilla** diu que li sembla un decàleg que fins i tot Fuerza Nueva el podria votar. Diu que els punts són obvis i manifestos, i li agradaria que es concretessin.

La **Sra. Immaculada Gelabert** diu que és obvi que tots estan a favor del decàleg, que hi ha molts punts que ja es compleixen, i que a partir de l'aprovació del Ple es seguirà treballant en l'aplicació del decàleg.

**Votació:**

Sotmesa a votació la proposta, s'aprova amb 17 vots a favor (CIU, PSC, ICV, PP i ERC), dels disset regidors que integren la Corporació.

 **6.-**

 **02.- SECRETARIA**

 **0212.- ACCIÓ POLÍTICA - MOCIONS**

 **Expt.: Núm. 1632/2013**

**Tema: Moció dels Grups polítics municipals de CIU, PSC, ICV i ERC, de rebuig a l’actual text de l’Avantprojecte de la Llei de racionalització i sostenibilitat local (ARSAL).**

* **Moció dels Grups polítics municipals de CIU, PSC, ICV i ERC, tractada a la Comissió Informativa conjunta d’Economia i Hisenda, i de Règim Interior i Recursos Humans, de 12 d’abril de 2013, proposant rebutjar l’Avantprojecte de Llei de racionalització i sostenibilitat de l’Administració local (ARSAL).**

**El secretari** llegeix la moció que ha estat dictaminada favorablement per la Comissió informativa municipal, que se transcriu a continuació:

“El 15 de febrer de 2013 el Ministeri de Hisenda i Administracions Públiques va presentar l’informe de l’Avantprojecte de Llei de Racionalització i Sostenibilitat de l’Administració Local (ARSAL) que modifica la Llei 7/1985, de 2 d’abril, reguladora de les bases de règim Local (LRBRL) justificant la seva presentació en un suposat estalvi econòmic.

La Comissió Permanent del Consell de Governs Locals de Catalunya reunida a Barcelona, el dilluns 11 de març de 2013 per analitzar el text aprovat constata que aquest avantprojecte suposa un envaïment de les competències de la Generalitat de Catalunya sobre l’organització territorial i el règim local previstes a l’Estatut d’Autonomia de Catalunya (article 160), suposa també una laminació del principi d’autonomia local que la Carta Europea d’Autonomia Local, la Constitució Espanyola i l’Estatut d’Autonomia garanteixen a tots els ens locals de base territorial i tampoc respecta les competències que la nostra capital té reconeguda a la Carta Municipal de Barcelona.

Aquest text presentat amb l’objectiu de racionalitzar i aconseguir un suposat estalvi econòmic, contempla mesures que afecten greument l’autonomia local i atempten contra l’equilibri territorial. L’ARSAL pretén una valoració del cost estàndard dels serveis oferts a la ciutadania i els seus nivells de qualitat, sota criteris estrictament economicistes, que pot generar ciutadans de primera i de segona, ja que la prestació dels serveis en realitats territorials i poblacionals diverses sembla evident que no es pot valorar únicament des d’una òptica de cost/servei, i significa la intervenció dels ens locals modificant i vulnerant l’actual model territorial de les nostres comarques. Aquesta proposta desconeix la realitat del món local en general i del català, en particular. Cal recordar que les Administracions Locals suposen el 13% de la despesa pública global i representen només el 4’1% del deute públic.

La pròpia administració de l’Estat representa el 53% del conjunt de la despesa pública global i el 65’9% del deute públic mentre que les CCAA tenen el 33 % (bàsicament despeses en matèria de salut, educació i serveis socials que són el moll de l’estat del benestar) i el 15’9 % del deute públic global. És evident que aquestes dades reflecteixen que la reforma de l’Administració Local no és la solució al problema estructural del sector públic, del dèficit i del deute públic. L’Administració de l’Estat és la principal responsable del deute i en canvi no ha afrontat cap reforma important de la seva pesada estructura.

Si un problema té el món local i des de fa temps és la manca d’un finançament que s’ajusti a la realitat de les seves necessitats i que faci possible la prestació dels serveis que realitza a la ciutadania. Qualsevol tipus de reforma de l’administració local ha d’anar acompanyada d’una llei de les hisendes locals que resolgui la injustícia econòmica dels darrers trenta anys, i s’adeqüi a les necessitats que té l’administració més propera a la ciutadania. La proposta del govern de l’estat a qui realment perjudicarà serà al conjunt de la ciutadania que veurà afectat els seus drets a l’accés als serveis públics locals per què difícilment una corporació supralocal podrà substituir el coneixement de la problemàtica municipal i la sensibilitat d'un ajuntament.

L'ARSAL atempta directament contra els dret de les comunitats municipals a elegir els seus representants i que aquests compleixin el mandat de dirigir i administrar els seus municipis. Cal garantir drets socials i també regular prestacions econòmiques amb un millor finançament local que dignifiquin l’exercici de la tasca exemplar que realitzen els electes locals.

Malauradament, i contràriament als compromisos històrics de Governs de l'Estat de diferent signe polític, ens trobem davant d'una proposta que nega als municipis l'autonomia política i suficiència financera irrenunciables per a un municipalisme de qualitat i democràtic. El municipi és l’estructura bàsica de l'organització territorial, primària, propera i indispensable per tal de donar serveis als seus habitants, tal com defineix el mateix Estatut d’Autonomia de Catalunya en el seu article 84. Els ajuntaments són l’administració més propera a la ciutadania, la que coneix més bé la realitat, i on les persones acudeixen en primer lloc i de vegades en últim lloc, i la que més ràpidament respon als requeriments de la ciutadania amb més eficiència i eficàcia. Els municipis són una peça bàsica pel desenvolupament socioeconòmic del país, per la qualitat de vida del ciutadans i per la cohesió social i territorial, i han estat un motor de la transformació de Catalunya, gràcies a l’esforç conjunt de regidors i regidores, alcaldes i alcaldesses. Els regidors i els alcaldes són veïns que tenen vocació de servei a la seva comunitat i que són elegits directament pels seus conciutadans, per la seva proximitat. La majoria dels electes locals compaginen la seva activitat professional amb la dedicació als seus veïns sense rebre compensació econòmica. Els electes locals, especialment en el cas dels petits municipis són la garantia de la seva pervivència i continuïtat, i peça clau pel funcionament de les seves comunitats locals. Sense la dedicació permanent d’aquests electes a les seves viles i pobles no tindríem garantit l’equilibri territorial del país ni la seva cohesió social i territorial. Està demostrat que en el nivell local és quan les inversions són més eficients i rendibles perquè malgrat la crònica insuficiència de recursos, tothom si aboca en defensar la seva comunitat.

La voluntat de treure competències al món local, de traspassar competències dels ajuntaments a les diputacions, allunyant el centre de decisió política i execució del servei del ciutadà, o de fer dependre els interventors de l’administració central de l’estat, expressa els objectius de recentralització, control i limitació de l’autonomia local que vol executar el Govern de l’Estat.

Per tot l’exposat, es proposa al Ple de l’ajuntament l’adopció del següent

**A C O R D:**

**PRIMER.-** Rebutjar l'Avantprojecte de llei de Racionalització i Sostenibilitat de l'Administració Local (ARSAL) amb els continguts de proposta actual.

**SEGON.-** Manifestar que aquesta iniciativa legislativa no es tracta d'una simple actualització del nivell competencial municipal, sinó que es tracta d'una autèntica involució del règim local, que tindrà conseqüències socials en forma de majors desigualtats, i un deteriorament i tancament de serveis que afectarà als nostres veïns i veïnes.

**TERCER.-** Els Ajuntaments som essencialment governs locals de les nostres comunitats, no només gestors tecnocràtics, i per això exigim respecte institucional i capacitat per prioritzar polítiques i serveis municipals. Qualsevol reforma de l'Administració Local s'ha de fer amb un consens ampli, lleialtat institucional i sense estigmatitzacions fàcils.

**QUART.-** Després de trenta quatre anys d'ajuntaments democràtics, afirmem que ja és hora de promoure una reforma de l'Administració local en l'àmbit competencial, però també d'un marc de finançament just i suficient, i fer-ho amb rigor, coneixement de la complexa i diversa realitat municipal i amb visió de futur.

**CINQUÈ.-** Exigim al Govern central que respecti la competència exclusiva de la Generalitat de Catalunya sobre l’organització territorial i el règim local, aprovada en l’Estatut d’Autonomia, i explícitament, la no invasió competencial recentralitzadora.

**SISÈ.-** Que aquesta moció, un cop sigui aprovada, sigui notificada al Parlament de Catalunya, la Generalitat de Catalunya, l’Associació Catalana de Municipis i la Federació de Municipis de Catalunya.”

**Intervencions:**

La **Sra. Dolors Padilla** diu que el seu grup votarà a favor de la proposta si s'accepten dues modificacions en la part expositiva d'aquesta:

Una, diu que no està d'acord amb que l'Estat redueixi costos, perquè això vol dir més retallades i, per tant, proposa suprimir la següent frase del paràgraf 4t:

- "Si la voluntat és reduir els costos caldria començar per.." i més endavant "...ja que aquesta....".

Dues, suprimir la següent redacció del paràgraf 7è:

- "Malauradament, i contràriament als compromisos històrics de Governs de l'Estat de diferent signe polític...".

El **Sr. Josep Mª Solé** diu que aquesta moció pretén manifestar el desacord amb l'avantprojecte de Llei; diu que el seu grup accepta les dues esmenes tot i que pensen que no diuen cap mentida.

La **Sra. Estel Rodríguez** opina que aquestes modificacions suposen "rizar el rizo"; diu que creu que el text està dient a l'Estat que redueixi despeses innecessàries o supèrflues. Quant a la segona frase pensa que aquesta no té perquè suprimirse, ja que s'entén el sentit i ho considera una gran veritat. Diu que per ERC no hi sobre res, però que si es modifica hi votarà igualment a favor.

El **Sr. Pedro Torres** diu que votarà a favor de la moció amb o sense les modificacions que proposa el PSC, i diu que el PSC i CiU ja van votar-hi a favor a la comissió informativa.

El **Sr. Josep Mª Solé** demana a la Sra Padilla un esforç d'interpretació del segon redactat que proposa modificar.

La **Sra. Dolors Padilla** diu que accepta les interpretacions que es fan sobre el segon apartat i, per tant, l'esmena que es proposa és la primera que ha esmentat.

**Votació:**

Sotmesa a votació la proposta, s'aprova amb 16 vots a favor (CIU, PSC, ICV, i ERC), i 1 vot en contra (PP), dels disset regidors que integren la Corporació.

S'aprova la moció amb la primera esmena proposada pel grup municipal del PSC.

**7.-**

 **02.- SECRETARIA**

**0214.13.- CONSORCI DE COMUNICACIÓ LOCAL**

**Exp: 1626/2013**

**Tema: Adhesió de l’Ajuntament de Castell-Platja d’Aro al Consorci de Comunicació Local (CCL).**

* **Dictamen de la Comissió Informativa de Comerç, Turisme, Empresa i Ocupació, de 18 de març de 2013, proposant sol.licitar la incorporació de l’ajuntament al Consorci de Comunicació Local (CCL).**

**El secretari** llegeix la proposta que ha estat dictaminada favorablement per la Comissió informativa municipal, que se transcriu a continuació:

“Amb la denominació CONSORCI DE COMUNICACIÓ LOCAL, es constitueix un Consorci de caràcter local, a l'empara del que preveuen l'article 87 de la Llei 7/1985, de 2 d'abril, Reguladora de les Bases del Règim Local, els articles 252 i següents de la Llei 8/1987, de 15 d'abril, Municipal i de Règim Local de Catalunya i els articles 312 i següents del Decret 179/1995, de 13 de juny, Reglament d'obres, activitats i serveis dels ens locals, per a l'acompliment de les finalitats assenyalades als presents Estatuts.

El Consorci és una entitat amb personalitat jurídica pròpia i plena capacitat per a l'acompliment dels seus fins, integrada voluntàriament per les següents entitats: Diputació de Barcelona, Ajuntament de Barcelona, Mancomunitat de Municipis de l'Àrea Metropolitana de Barcelona i l'Entitat Emissores Municipals de Catalunya (EMUC). A aquestes entitats podran sumar-se en l'esdevenidor d'altres entitats públiques o privades sense ànim de lucre interessades en la consecució de les finalitats del Consorci que s'integrin en aquest d'acord amb el que disposa l'article 3 dels Estatuts.

Les finalitats del Consorci de Comunicació són: el promoure les activitats de les emissores de ràdio municipals, tot produint i fomentant les seves programacions i, en general, la de promoure i col·laborar en totes les activitats conduents al desenvolupament del món de la comunicació local.

Per tot l’exposat, es proposa al Ple de l’ajuntament l’adopció del següent

**ACORD:**

**PRIMER.-** Sol·licitar la incorporació de l’Ajuntament de Castell-Platja d’Aro al Consorci de Comunicació Local.

**SEGON.-** Acceptar els estatuts del Consorci de Comunicació Local que s’adjunten.

**TERCER.-** Aprovar la formalització del conveni d’adhesió al Consorci de Comunicació Local segons la minuta que s’adjunta.

**QUART.-** Designar com a representant de l’Ajuntament de Castell-Platja d’Aro en el Consell General del Consorci de Comunicació Local a la Sra. Imma Gelabert i Casadevall.

**CINQUÈ.-** Establir que l’alcalde representarà a la Corporació en la signatura del conveni referit en el punt tercer.

**SISÈ.-**  Comunicar el present acord al Consorci de Comunicació Local.”

**Intervencions:**

La **Sra. Dolors Padilla** diu que no ha pogut constatar en l'expedient quina és la quota que haurà de pagar l'ajuntament i pregunta quina serà.

La **Sra. Immaculada Gelabert** diu que són quotes voluntàries que fixa el Consorci i que encara no sap quina serà la que correspon al nostre ajuntament.

El **Sr. Interventor** manifesta que si no hi ha partida al pressupost aquesta quota no es podrà pagar, si abans no s'aprova una modificació de crèdits.

La **Sra. Immaculada Gelabert** contesta que el pagament de la quota que es comuniqui a l'ajuntament és una decissió de futur, no d'aquest moment.

**Votació:**

Sotmesa a votació la proposta, s'aprova amb 17 vots a favor (CIU, PSC, ICV, PP i ERC), dels disset regidors que integren la Corporació.

 **8.-**

 **02.- SECRETARIA**

**1116.- CAPACITAT ACÚSTICA**

**Expt.: Núm. 1775/2006**

**Tema: Mapa de Capacitat Acústica.**

* **Dictamen de la Comissió Informativa d’Obres, Urbanisme i Medi Natural, d’11d’abril de 2013, proposant aprovar inicialment, per segona vegada, el nou mapa de capacitat acústica.**

**El secretari** llegeix la proposta que ha estat dictaminada favorablement per la Comissió informativa municipal, que se transcriu a continuació:

“El Ple de l'ajuntament, en sessió celebrada el dia 18 d'abril de 2012, va aprovar, per unanimitat dels seus membres el nou mapa de capacitat acústica amb les zones de sensibilitat acústica adaptada als usos del sòl en substitució del mapa acústic vigent fins a la data.

L'aprovació del mapa esmentat es va fer per tal d'adequar-lo al Decret 176/2009, de 10 de novembre, pel qual s'aprovà el Reglament de la Llei 16/2002, de 28 de juny, de protecció contra la contaminació acústica. Aquest Reglament modifica les zones de capacitat acústica fixades amb anterioritat.

Sotmés a informació pública l'acord d'aprovació de data 18 d'abril de 2012, el Sr. Armand Garcia Cortés formula al.legacions entre les quals al.lega que falta la justificació de les zones grafiades al mapa acústic.

Atès que es va constatar que en el tràmit d'exposició pública hi mancava la Memòria Tècnica del Mapa realitzada amb l'assistència tècnica del Servei per a la Prevenció de la Contaminació acútica i Lluminosa del Departament de Territori i Sostenibilitat, Debeceacústica com a empresa col.laboradora del Departament i el Consell Comarcal del Baix Empordà, la qual va ser incorporda a l'expedient amb posterioritat.

Vist l'informe tècnic emés per l'Enginyer Tècnic Municipal en el qual proposa que es sotmeti a informació pública el mapa de capacitat acústica juntament amb la Memòria Tècnica.

Vist l'article 7.4 del Decret 176/2009, de 10 de novembre, pel qual s'aprovà el Reglament de la Llei 16/2002, de 28 de juny, de protecció contra la contaminació acústica, que atribueix als Ajuntaments l'aprovació dels mapes de capacitat acústica.

Per tot l’exposat, es proposa al Ple l’adopció del següent

**A C O R D:**

**PRIMER.-** Aprovar inicialment per segona vegada el nou mapa de capacitat acústica amb les zones de sensibilitat acústica adaptada també als usos del sòl en substitució del mapa vigent fins ara.

**SEGON.-** Sotmetre de nou a informació pública el present acord per termini de trenta dies, mitjançant la inserció dels anuncis corresponents al Butlletí Oficial de la Província, al Diari Oficial de la Generalitat de Catalunya, i al tauler d’edictes de l’ajuntament.

**TERCER.-** Disposar que, si no s’hi formula cap al.legació ni reclamació durant el termini d’informació pública, la proposta que ara s’aprova inicialment quedarà aprovada definitivament sense necessitat de cap tràmit ulterior i es procedirà directament a la seva publicació.”

**Intervencions:**

La **Sra. Estel Rodríguez** diu que entén que és el mateix que es va aprovar l'any passat i li sembla correcte.

El **Sr. Pedro Torres** diu que troba a faltar la firma d'un tècnic a la memòria i al mapa.

El **Sr. Josep Mª Solé** diu que el mapa s'adequa al Decret de 2009, i explica els antecedents i les al.legacions formulades, dient que a la primera aprovació inicial no hi havia la memòria, que va arribar més tard i ara ja consta a l'expedient.

**Votació:**

Sotmesa a votació la proposta, s'aprova amb 17 vots a favor (CIU, PSC, ICV, PP i ERC), dels disset regidors que integren la Corporació.

**9.-**

 **INTERVENCIO**

**Codi: 2404 Modificacions del pressupost**

**Exp. nº 1628/2013**

**Tema: Modificació de Crèdits del Pressupost 2013 núm. 2-13: Crèdits extraordinaris i Suplements de crèdits.**

* **Dictamen de la Comissió Informativa conjunta d’Economia i Hisenda, i de Règim Interior i Recursos Humans, de 12 d’abril de 2013, proposant aprovar la modificació de crèdits núm. 2 del Pressupost 1013.**

**El secretari** llegeix la proposta que ha estat dictaminada favorablement per la Comissió informativa municipal, que se transcriu a continuació:

“Vista la iniciativa impulsada per l´Alcaldia-Presidència, proposant l’aprovació de la modificació de crèdits núm. 2/2013 del Pressupost de la Corporació pel 2013.

Vist l’informe emès per l’interventor.

Atès allò que disposen els articles 172 i ss., del RD. 2/2004, de 5 de març, pel que s’aprova el Text Refós de la Llei Reguladora de les Hisendes Locals, en matèria de contingut i aprovació de les modificacions de crèdits del Pressupost.

Per tot l’exposat, es proposa al Ple l’adopció del següent

**A C O R D:**

**PRIMER.-** Aprovar la Modificació de Crèdits núm. 2/2013, segons consta en els estats numèrics de la proposta:

Aplicacions de fons:

|  |  |  |  |
| --- | --- | --- | --- |
| **CREDITS EXTRAORDINARIS** |  |  |  |
| **CODI APLICACIÓ** | **TEXT APLICACIÓ** | **Crèdit inicial** | **Modificació** | **Crèdit final** |
|  |  |  |  |  |  |  |  |
| 13 | 29 | 151 | 60002 | Adquisició finca Pinell: STSJC | 0,00 | 408.000,00 | 408.000,00 |
| 13 | 29 | 171 | 62304 | Remodelació Font plaça Mil.lenari | 0,00 | 60.000,00 | 60.000,00 |
| 13 | 29 | 172 | 62305 | Barca neteja litoral | 0,00 | 22.000,00 | 22.000,00 |
| 13 | 29 | 334 | 63218 | Dues sales planta 1ª Masia Bas | 0,00 | 120.000,00 | 120.000,00 |
|  |  |  |  |  | 0,00 | 610.000,00 | 610.000,00 |
|  |  |  |  |  |  |  |  |
| **SUPLEMENTS DE CREDITS** |  |  |  |
| **CODI APLICACIÓ** | **TEXT APLICACIÓ** | **Crèdit inicial** | **Modificació** | **Crèdit final** |
|  |  |  |  |  |  |  |  |
| 13 | 79 | 151 | 60903 | Arbrat | 5.000,00 | 25.000,00 | 30.000,00 |
| 13 | 79 | 165 | 61920 | Il.luminació de nadal | 60.000,00 | 60.000,00 | 120.000,00 |
| 13 | 29 | 459 | 61924 | Infraestructures generals | 279.182,76 | 200.000,00 | 479.182,76 |
| 13 | 99 | 132 | 62401 | Parc mòbil policia local | 10.000,00 | 9.000,00 | 19.000,00 |
|  |  |  |  |  | 354.182,76 | 294.000,00 | 648.182,76 |
|  |  |  |  |  |  |  |  |
| **Total aplicacions de fons:**  |  | **904.000,00** |  |

Orígens de fons:

|  |  |  |  |  |
| --- | --- | --- | --- | --- |
| **Codi concepte** | **Títol concepte** | **Import** | **Import** | **Import** |
| 870.00 | Romanent de tresoreria per a despeses generals | 833.786,70 | 904.000,00 | 1.737.786,70 |

**SEGON.-** Sotmetre la Resolució presa a informació pública i audiència dels interessats durant un termini de quinze dies, per tal que s’hi puguin deduir reclamacions, amb el benentès que si no se’n presenta cap dins l´expressat termini, l’acord adoptat esdevindrà elevat automàticament a la categoria de definitiu.”

**Intervencions:**

El **Sr. Interventor** exposa el detall de les partides que es modifiquen.

El **Sr. Alcalde** comenta cadascuna de les modificacions i la seva justificació.

La **Sra. Estel Rodríguez** diu que s'abstindrà, perquè troba que hi ha coses que són interessants, però que n'hi ha d'altres que no ho són. Diu que les expropiacions de Pinell no es van portar bé i que s'havia d'haver fet abans amb un menor cost. Sobre la reparació de la font del Mil.lenari i la compra de llums de Nadal, ho considera un dispendi no necessari en aquest moment. Considera necessària la compra d'una barca però qui la portarà?, pregunta. Diu que li sembla bé l'arranjament de les sales de la masia Bas i també les partides d'arbrat i d'infraestructures generals.

El **Sr. Pedro Torres** diu que falta la firma de l'Alcalde a la proposta. Diu que la resposta a la consulta feta per l'ajuntament a la Direcció General de Política Finançera de la Generalitat sobre la possibilitat de destinar a inversions el superàvit de 2012, és que s'ha de seguir una prelació, primer a evitar el desequilibri pressupostari, segon a complir amb l'obligació legal de pagar les factures en 30 dies i el tercer és la destinació a inversions. Pregunta si es compleix el pagament de factures en 30 dies. Diu que no comparteix les partides que es proposen dotar, que ell té altres prioritats com ara una sucursal de la biblioteca a Castell d'Aro, la legalització de la llar de Castell d'Aro o bé destinar el superàvit a les famílies que no poden pagar els rebuts.

La **Sra. Dolors Padilla** diu, en relació a la sentència del TSJC sobre els 408.000.-€. de preu d'expropiació d'una finca al Pinell, que l'ajuntament serà propietari de sostre edificable i recuperarà la inversió gràcies a la revisió del POUM. Diu que votarà en contra de la proposta, ja que segons la resposta de la Direcció General, interpreta que s'ha d'amortitzar crèdit i que el destí a inversions és el tercer supòsit de la llista de preferències.

El **Sr. Alcalde** contesta a la Sra. Rodríguez sobre la valoració que ella fa de l'expropiació de la finca del Pinell, i diu que és diferent de la que en fa ell.

El **Sr. Peter Kosidlo** diu que no és necessari que el patró de la barca de neteja sigui un policia, però el que en fa també fa altres funcions, com ara: primers auxilis, control de les embarcacions que naveguen respectant el balissament, també pot vigilar la platja perquè té una visió diferent des de l'aigua, i pot ajudar a evitar robatoris als banyistes.

**L'Alcalde** demana a **l'Interventor** que expliqui la consulta i la resposta de la Direcció General de Política Financera, i aquest ho fa reconeguent que hi ha un ordre de prelació per destinar el superàvit, i que en primer lloc és el compliment de la Llei orgànica d'estabilitat pressupostària que l'ajuntament ja compleix, el segon el pagament de proveïdors a 30 dies que no es compleix fins la data, però que l'Alcalde ja ha donat ordres a la Intervenció i al Tresorer perquè es compleixi, en tercer lloc a inversions, que és el que es fa ara, i en darrer lloc a amortitzar crèdits. Si s'amortitzés crèdit en primer lloc, arribaríem a l'absurd de rebaixar uns préstecs que ronden el 0,9% d'interès per haver de sol.licitar-ne de nous que arribarien a un 3% d'interessos, d'aquí la consulta.

El **Sr. Alcalde** diu que dilluns passat es van pagar unes 50 o 60 factures dintre del termini legal de 30 dies, tot i que reconeix que algunes factures, a vegades, tenen un major recorregut perquè requereixen el vist-i-plau dels tècnics de la Casa.

Diu l'Alcalde al Sr. Torres que són d'agraïr les seves contrapropostes, com ara la de la sucursal de la biblioteca a Castell d'Aro, amb la que pot coincidir, però que amb 60.000.-€. no n'hi ha prou. Pensa que quan s'alliberi el CEIP es podrà fer allà un centre cívic, una biblioteca i legalitzar la llar. Mentres, l'IES obrirà la seva biblioteca a les tardes.

Quant als problemes de les famílies per pagar els rebuts, diu l'Alcalde que l'ajuntament està preparat per atendre el que faci falta, però que la compra de llums de Nadal serveix per promocionar l'activitat econòmica del municipi pel seu efecte "reclam".

Sobre el CEIP Vall d'Aro, diu que li agradaria un dia fer una valoració del que s'ha fet, essent ell (el Sr. Torres) també partícep.

A la Sra. Padilla li contesta en relació a la finca del Pinell, que és cert que gràcies al POUM s'ha obtingut sostre, però que ja es valorarà si l'ajuntament en surt beneficiat o no.

**Votació:**

Sotmesa a votació la proposta, s'aprova amb 9 vots a favor (CIU i PP), 7 vots en contra (PSC i ICV), i 1 abstenció (ERC), dels disset regidors que integren la Corporació.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

En aquest punt de l'ordre del dia, el **Sr. Alcalde** expressa unes paraules de condol per la mort del treballador de l'ajuntament Sr. Josep Rosa Hurtado, i per la de Mossèn Pere Vila Costa, a la família dels quals vol transmetre aquest sentiment.

**D.- Precs i preguntes.**

La **Sra.** **Estel Rodríguez** formula els següents precs i preguntes:

- Recorda que espera la resposta sobre les sancions per consum de begudes alcohòliques a la platja.

- Per la instal.lació de punts de recàrrega per vehicles elèctrics.

- Ja que l'ajuntament és soci de l'AMI (Associació de municipis per la Independència) quina previsió té l'equip de govern sobre el pagament dels tributs a l'Agència tributària de Catalunya.

- Com sigui que es segueixen abocant les escombraries a Solius, i no a Lloret com es va contemplar amb la puja de la taxa, es pensa ara rebaixar?.

- Es queixa de manca d'informació als veïns sobre els horts ecològics.

- Es queixa que les barbacoes de Castell d'Aro; eren plenes de cendres el dia que el seu grup les va utilitzar, demana més punts de llum a la zona, i algun contenidor i paperes.

- Proposa la instal.lació d'un mirall a la sortida de la variant a Cal Padrí.

- Es queixa de nou sobre la manca de cartell d'advertiment sobre la videovigilància, al que el **Sr. Antoni Botellé** li contesta que ja estan col.locats.

- Pregunta si només hi haurà un agent de policia que porti la barca.

El **Sr. Pedro Torres** formula els següents precs i preguntes:

- Sobre el funconament del programa "Ajudans a millorar".

- Sobre l'ordenança d'ocupació de la via pública, diu que hi ha dos establiments que han fet obres de transformació de la via pública i pregunta si s'ha solucionat.

- Si es manté encesa la llum de Can Nitus durant tota la nit.

- Sobre les partides per la poda d'arbres, si pujen 30.000.-€.

- Si s'ha contestat l'escrit manuscrit entrat a l'ajuntament el dia 12 d'abril.

- Si s'ha contestat l'escrit del Síndic de Greuges sobre les obres parades del C/ Arboç.

- Si està recepcionada la carretera 662.

- Sobre la reclamació de la nòmina incorrecta d'alguna treballadora amb motiu de la compactació de la lactància.

- Sobre l'escrit dels veïns referent a les obres de l'Ivan.

- Sobre l'acopi de material a l'aparcament del Paladium.

- Sobre la proliferació de gats en determinades zones del municipi.

- Sobre l'escrit del TSJC en què adverteix l'ajuntament de sanció si no li tramet una documentació ja requerida.

La **Sra. Mònica Ríos** formula els següents precs i preguntes:

- Comenta que ha vist subsanats els errors que va comunicar a la darrera sessió del Ple.

- Demana que s'enviï aviat el butlletí municipal i que s'hi incloguin les activitats del període.

- Proposa que es radiï el Ple per Ràdio Platja d'Aro, tal i com ho fan molts municipis que tenen emissora municipal.

- Pregunta com està el conveni i si hi ha voluntat d'elaborar la relació de llocs de treball.

La **Sra. Pilar Ferrero** formula els següents precs i preguntes:

- Prega que es tinguin els micròfons de la sala en condicions, ja que n'hi ha que no funcionen.

- Sobre la Memòria de Serveis Socials de 2012, diu que hi consta que hi va haver un professional de menys treballant i que es van atendre menys persones; creu que s'hauria d'haver substituït. Diu que a l'apartat d'ajudes s'han detectat nens amb precarietats econòmiques.

- Pregunta per què no s'ha inclós Castell d'Aro a la campanya de donació de sang, malgrat que s'hagi suprimit el dia.

La **Sra. Dolors Padilla** formula els següents precs i preguntes:

- Sobre l'escrit de 12 d'abril de denúncia de les obres de l'Ivan.

- Sobre l'escrit de 19 de març del grup Inversos Atac, sobre restauració de la legalitat d'unes obres.

- Sobre l'encàrrec del projecte d'enderroc de Cal Padrí a un tècnic extern, quan a la Casa hi ha dos arquitectes.

- Pregunta si les entitats sense ànim de lucre i els partits polítics han de pagar l'ús d'espais municipals i pel mobiliari de l'ajuntament que sol.liciten.

- Pregunta sobre el cost de les oliveres plantades i el mur de pedra construït a la variant, a sobre de l'Aquadiver.

- Diu que quan el seu grup va governar, 20 mesos, en els què van poder fer poques coses, una va ser treballar perquè els locals buits col.loquessin un vinil per evitar la mala imatge que donen aquests locals amb aparadors on es veu l'interior deixat i abandonat. Diu que també van treballar en aplicar un lloguer social a aquests locals. Proposa que es reprenguin aquestes iniciatives per evitar la mala imatge que donen els locals tancats.

- Proposa diàleg amb el sector de l'oci nocturn, tal i com va fer el seu grup quan governava, per tal d'aconseguir pactes per complir amb la normativa

La **Sra. Núria Giralt** contesta, en referència la baixa d'una tècnica de Serveis Socials, que es va autoritzar en base a un informe de la responsable de l'àrea en el què es deia que el servei no se’n resentiria.

El **Sr. Antoni Botellé** contesta els precs i preguntes relacionats amb la seva àrea:

- Sobre la instal.lació de punts de càrrega per vehicles elèctrics, diu que s'està parlant amb la concessionària de l'aparcament de la plaça d'Europa.

- Sobre la rebaixa de la taxa d'escombraries, diu que ara no es pot, que haurà de ser per l'any 2014.

La **Sra. Estel Rodríguez** replica que enguany s'haurà cobrat de més.

El **Sr. Alcalde** li contesta que la voluntat de l'equip de govern és d’aplicar-ho el 2014.

Segueix el **Sr. Botellé**:

- Explica que fa pocs dies s'ha fet el sorteig de les parcel.les entre els sol.licitants dels horts, i que ara s'ha d'elaborar un cens i els adjudicataris hauran de realitzar el curs previst.

- Quant a la zona de barbacoes, diu que hi ha 2 o 3 contenidors i que hi ha lavabos a l'estació del carrilet.

- Sobre la col.locació d'un mirall a la sortida de la variant, diu que aquest tram no està encara recepcionat.

- Diu que s'està preparant una normativa sobre civisme per a Can Nitus i que es col.locaran cartells informatius.

- Sobre el dipòsit de materials a l'aparcament de l'antic Paladium, diu que s'ha de limitar l'accés i parlar amb el propietari.

- L'empresa Progat ja va mantenir converses amb la senyora que es queixa de la proliferació de gats.

- Quant al mal funcionament de la megafonia de la sala, diu que ja s'ho ha apuntat per solucionar-ho.

- Sobre l'anul.lació del dia de donació de sang, diu que s'havia de fer a Castell d'Aro i no pas a Platja d'Aro. De totes maneres, és previst fer-ne una a l'agost i una altra al novembre.

El **Sr. Albert López** diu que s'han constatat incidents a la nit a Can Nitus, que ja hi ha uns cartells informatius de no utilitzar la pista a partir de determinades hores, i que ara és previst fer una normativa i col.locar més cartells.

El **Sr. Peter Kosidlo** contesta els precs i preguntes relacionats amb la seva àrea:

- Sobre les sancions a la platja pel consum de begudes alcohòliques, diu que es necessita l'ordenança vigent que inclou la prohibició de consum a les platges.

- Quant al pilotatge de la barca de neteja, diu que n'hi haurà només una i que només la portarà un sol agent, ja que per més d'un el cost és massa alt.

La **Sra. Immaculada Gelabert** contesta els precs i preguntes relacionats amb la seva àrea:

- Diu a la Sra. Ríos que certament s'han corregit els errors de la web municipal i li agraeix que els comuniqués, però li demana que en una altra ocasió no cal que esperi a una sessió plenària per dir-ho.

- Sobre la proposta de retransmetre els plens per Ràdio Platja d'Aro diu que veient el públic assistent i el temps que dura una sessió plenària, no creu que el fet tingués una gran repercussió, però se’n pot parlar.

- Quant als vinils pels locals tancats, diu que no tot eren avantatges, que hi havia d'haver l'acord amb els propietaris, perquè parlem d'una propietat privada, per això es va desestimar, però està d'acord amb trobar la manera de ser mes curosos.

La **Sra. Dolors Guirado** contesta al Sr. Torres sobre les dues activitats que ocupen la via pública amb terrasses a què ha fet referència, dient que una ja està informada.

El **Sr. Torres** li pregunta per l'Aradi.

El **Sr. Alcalde** li contesta que ara hi ha l'ordenança aprovada inicialment, i es troba sotmesa a informació pública, ja se’n parlarà més endavant quan l'ordenança estigui aprovada definitivament.

Segueix la **Sra. Dolors Guirado**:

-Quant a l'escrit de la treballadora sobre la seva nòmina en la compactació per lactància, diu que se li ha explicat verbalment i exposa al Ple el problema de la compactació de la lactància amb la reducció d'1/3 de jornada fins que el fill tingui un any d'edat, amb el 100% de retribució.

- Sobre el Conveni diu que s'hi està treballant encara.

El **Sr. Josep Mª Solé** contesta els precs i preguntes relacionats amb la seva àrea:

- Sobre les obres d'acabament de la variant a Cal Padrí, diu que un cop feta la via s'ha de reduir l'impacte provocat, i que el projecte ell el coneix des de 2011, però sap que ve de lluny.

- Sobre l'escrit del Síndic de Greuges relatiu a les obres aturades del C/ Arboç, diu que se li contestarà i que la grua és segura perquè ja es va retirar el braç. Ara s'està gestionant amb el promotor la caducitat de la llicència.

- L'escrit entrat el 12 d'abril fa referència a un expedient de protecció de la legalitat urbanística.

El **Sr. Alcalde** diu a la Sra. Rodríguez, sobre el tema de l'ingrés dels tributs a la Generalitat, que l'AMI proposa el màxim consens possible, així com l'acord amb el Govern de la Generalitat. Diu que ja es veurà com evoluciona tot el procés perquè el lidera l'AMI.

El **Sr. Josep Mª Solé** diu que l'escrit del 19 de març tracta del recurs de Cal Padrí.

A la pregunta de per què s'ha encarregat el projecte d'enderroc de Cal Padrí a un tècnic extern quan hi ha dos arquitectes a l'ajuntament, el Sr. Solé contesta que es va fer per tal de poder exigir el cobrament al particular dels costos originats sense tenir que fer estimacions sobre el cost dels tècnics municipals que poguessin ser recorregudes. Diu que properament s'aprovarà una liquidació provisional que es notificarà a la propietat.

El **Sr. Alcalde** diu al Sr. Torres que l'escrit manuscrit d'una veïna del munciipi el contestarà en els propers dies, però que abans vol informar-se sobre la qüestió.

Sobre la comunicació del TSJC, demana al **Secretari** que informi al respecte i aquest explica que es tracta d'un requeriment de documentació que l'ajuntament ja va trametre a la Generalitat, perquè aquesta l'aportés a un contenciós, i que la Generalitat encara no ho havia fet, s'ha enviat de nou al TSJC amb aquesta informació.

El **Sr. Alcalde** demana al Secretari que dicti l'ordre de serveis oportuna per reparar i fer el manteniment de la megafonia de la sala.

En relació a que es cobrin a les entitats sense ànim de lucre i als partits per a la utilizació d'espais o pel mobiliari municipal, diu que no en té constància, però suposa que si ho diu és perquè s'ha fet, diu que revisarà les ordenances.

Quant a la proposta de diàleg amb els sector de l'oci nocturn, diu l'Alcalde que es valorarà si hi veuen un camí.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

I no havent-hi més assumptes a tractar, el Sr. Alcalde aixeca la sessió quan són un quart i cinc minuts d’una de la nit i perquè quedi constància dels assumptes tractats i dels acords adoptats, estenc aquesta acta que signa el Sr. Alcalde i que certifico amb la meva firma.

**DILIGÈNCIA**

Per fer constar que la present Acta de 17 d’abril de 2013, s’ha transcrit amb paper de l’ajuntament, de la pàgina núm. 71 a la pàgina núm. 100.

El secretari,

Tomàs Soler i Navarro

Castell-Platja d’Aro, 3 de febrer de 2014